als_Latn dik_Latn sag_Latn
Thaçi: PDK fituese, AKR-në s’e përjashtojmë nga koalicioni (Burimi: Shekulli, www.shekulli.com)
Thaçi: PDK fituese, AKR-në s’e përjashtojmë nga koalicioni-Pajtimi i forcës politike Lidhja Demokratike e Kosovës me Aleancës për Kosovën e Re, që pas zgjedhjeve të 8 qershorit të bashkëqeverisin, nuk po e shqetësojnë kryeministrin aktual, njëherësh dhe kryetarin e PDK-së, Hashim Thaçi. Ai ka theksuar se PDK-ja do të jetë fituese e zgjedhjeve të 8 qershorit, dhe do të bëjë koalicion me atë parti e cila ka program, vizion dhe mision të afërt me partinë e tij, duke mos përjashtuar edhe AKR-në. Thaçi ka shtuar se PDK-ja si fituese e zgjedhjeve të 8 qershorit do të vazhdoj të punojë me programin dhe agjendën e vet.
“Ne kemi një bashkëpunim të shkëlqyer me AKR-në, do të kemi një partner të koalicionit që do të jetë i përafërt me agjendën programin, misionin, vizionin e ri të PDK-së. Prandaj, PDK-ja si parti fituese e zgjedhjeve të 8 qershorit, si parti udhëheqëse e qendrës së djathtë do të ketë në formacionin e vetë qeverisës një nga partitë e qendrës së djathtë, ku përfshihet natyrisht edhe partneri aktual”, tha Thaçi. Të hënën, lideri i LDK-së, Isa Mustafa dhe ai AKR-së, Behgjet Pacolli pas një takimi disa orësh, ranë dakord për bashkëpunimin pas zgjedhjeve të 8 qershorit, pasi garës do t’i hyjnë si të vetme.
Arrihet marrëveshja për vazhdimin e mandatit të EULEX-it
Shtetet anëtare të Bashkimit Europian kanë arritur të martën një marrëveshje politike për një mandat të ri dyvjeçar të EULEX-it në Kosovë. Në këtë mënyrë BE-ja do të ketë mision mbajtjen e kompetencave të gjera për zbatimin e hetimit dhe ndjekjen penale të krimeve të luftës dhe krimeve të rënda, korrupsionit dhe procesit të privatizimit të kontestuar. Në marrëveshje thuhet se, EULEX- i nga 1 mijë e 50 gjykatës, prokurorë, policë dhe doganierë, do të ketë 800 anëtarë.
14.05.2014
Burimi: Shekulli
als_Latn als_Latn als_Latn als_Latn als_Latn unk als_Latn